እቴጌ ጣይቱ እና እንዳየሱስ
የ123ኛው የአድዋ ድል መታሰቢያ ቀን በማክበር ላይ ነን። በጦርነቱ ድል ውስጥ ሁሌም አብሮ የሚነሳውን ታሪካዊ ስፍራና የእቴጌ ጣይቱ ወታደራዊ ጥበብ የታየባት እንዳየሱስን አለማስታወስ አይቻለንም። የጣሊያን ወታደሮች መቀሌ እንዳየሱስ ላይ ፎርቶ ዲ. ጋሊያኖ የሚባለው ቦታ መሽገው ለሁለት ሳምንት የኢትዮጵያን ጦር አላስጠጋም አሉ።በዚህ
ወቅት እቴጌ ጣይቱ አንድ ሃሳብ ብልጭ አለላቸው። እርሳቸው ባመጡት ብልሐትና በራሳቸው ከሚመራው ጦር ምርጥ ተዋጊዎች ተመረጡ። ጣሊያኖች የሚጠቀሙበትን ከምሽጋቸው በስተ ደቡብ ያለውን «ማይንሽቲ» የተባለውን ምንጭ በሌሊት ሂደው በኢትዮጵያውያን እጅ እንዲገባ አደረጉ፡፡ ይህ ወታደራዊ እርምጃ በጣሊያኖች ዘንድ ከፍተኛ የውኃ ችግር በመፍጠሩ ጣሊያኖች ምሽጋቸውን ለቅቀው እንዲሄዱ አስገድዷቸዋል፡፡